Pluezek

Pluezek (france Plouézec, bretone Ploueg-ar-Mor) estas komunumo kaj vilaĝo en nord-okcidenta Francio. Ĝi situas en la departemento Côtes-d'Armor (jen france, bretone Aodoù-an-Arvor), “marbordoj de la lando ĉe la maro”, en la regiono Bretonio (france Bretagne, bretone Breizh). Laŭ la stato de 2023 en la komunumo vivis 3 147 loĝantoj sur areo de 27,87 kvadrataj kilometroj, kio rezultigas loĝdenson de 113 loĝantoj/km². Ene de la departemento, la komunumo apartenas al la arondismento Guingamp kaj al la kantono Paimpol / Pempoull. La teritorio havas komunan limon kun Kerfot, Lanloup, Paimpol, Pléhédel, Plouha kaj Yvias. La vilaĝo situas sur ebenaĵo proksimume 100 metrojn super la marnivelo. Estas deklivaj klifoj kovritaj de arbustoj kaj diversaj plantoj (genisto, eriko, ulekso), kaj plaĝojn. Ĝia marbordo mezuras 17 kilometrojn. La vilaĝo ricevis honoran mencion, kies nomo estas "verda stelo", pro la fakto, ke esperantistoj loĝas tie. Ekde 1997 okazadas aŭguste ĉiun jaron Internaciaj Renkontiĝoj de Pluezek, kiuj arigas inter 100 kaj 150 homojn, kiuj deziras lerni Esperanton. Eksteraj ligiloj Oficiala retejo (france) la festivaloj de Pluezek Vidu ankaŭ komunumoj de Côtes-d'Armor